Publication: Magyar Közlöny
Issue: MK-2000-45 (Year: 2000, Number: 45)
Era: 1990-2004
Section: 
Paragraph Index: 783

1954. október 23-án módosított Brüsszeli Egyezmény aláírói, elhatározták, hogy erősítik az őket egyesítő társadalmi kapcsolatokat és mind közvetlen konzultációkon, mind pedig az erre szakosodott hivatalokon keresztül megtesznek minden közös erőfeszítést, hogy népeik életszínvonalát emeljék és elősegítsék országaikban a szociális szolgáltatások harmonikus fejlődését, tekintettel arra, hogy a Brüsszeli Egyezmény, majd 1959-ig a Brüsszeli Egyezmény Szervezete, valamint a Nyugat-Európai Unió felügyelete alatt irányított szociális tevékenység a Nyugat-Európai Unió tanácsának 1959. október 21-i határozatával, valamint az 1959. november 16-án elfogadott, az Európa Tanács Miniszteri Bizottságának 23. határozata folytán ma az Európa Tanács keretén belül szervezett igazgatás alá esnek, tekintve, hogy a Svájci Államszövetség 1964. május 6-a óta részt vesz a fent említett határozat alapján elfogadott és a közegészségügy területére vonatkozó tevékenységekben, tekintve, hogy az Európa Tanács célja a tagjai közötti nagyobb egység létrehozása, többek között a gazdasági és szociális haladást elősegítő egyezmények megkötésével és közös tevékenységek elhatározásával gazdasági, szociális, kulturális, tudományos, jogi és adminisztratív ügyekben, tekintettel arra, hogy mind a szociális szférában, mind az ahhoz kapcsolódó közegészségügyben amennyire csak lehetséges, igyekeznek elősegíteni a haladást, és megkezdték nemzeti jogrendszerük összehangolását a fent említett törekvések értelmében, tekintve, hogy az effajta intézkedések ma minden eddiginél szükségesebbek a gyógyszerek gyártását, forgalmazását és elosztását illetően Európában, abból a meggyőződésből kiindulva, hogy kívánatos és nélkülözhetetlen összehangolni a gyógyszeranyagok specifikációját, amelyek eredeti állapotukban vagy gyógyszerkészítmények formájában általános érdeklődésre tarthatnak számot és igen nagy fontosságúak az európai népek szempontjából, azon meggyőződésből kiindulva, hogy a piacon megjelenő új és egyre növekvő számú gyógyszeranyag specifikációjának kidolgozását gyorsítani szükséges, tekintve, hogy ezt a célt leginkább az európai országokra vonatkozó közös gyógyszerkönyv fokozatosan történő kialakításával lehet elérni, az alábbiakban egyeztek meg:

Source: https://magyarkozlony.hu/hivatalos-lapok/88c963c4439ecea2bd821cef61f0a12ecfb2c275/dokumentumok/d6ca523d8b5ec2ecc279b859ea564935894d1170/letoltes